...ani? 

Baraza hili liliundwa na mwenyekiti mstaafu wa CCM Jakaya Kikwete kama njia rasmi ya kuendelea kuwatumia viongozi wastaafu kwenye shughuli za chama, kwa kufanya mashauriano na wale wanaokuwa madarakani.

Baraza hilo linaundwa na viongozi waandamizi wastaafu, wakiwa chini ya Katibu Mkuu, Pius Msekwa. 

Msekwa amewahi kuwa Katibu mkuu wa CCM, Spika wa Bunge na nyadhifa nyingine mbalimbali. 

Mwenyekiti wa baraza hilo,ni rais mstaafu wa awamu ya pili, Ali Hassan Mwinyi. 

Wajumbe wao ni pamo... Andika makala iliyosalia:
mu viongozi wastaafu kwa mambo mbalimbali. Mwaka 2020, kwa mazingira ya sasa ya makundi kati ya CCM ya zamani na CCM ya sasa, naamini kunaweza kutokea mtafaruku mkubwa ndani ya chama hasa kama hawa wastaafu wanahusika hivi wanavyotuhumiwa na wakapata kuungwa mkono na majeruhi wengine,".

Viongozi wastaafu wamepuuzwa? 

Rais John Jombe Magufuli pamoja na viongozi wengine wa Chama Cha Mapinduzi

Kwa sasa kuna kesi inayoendelea kuunguruma mahakamani iliiyofunguliwa na waziri wa zamani wa mambo ya nje, Bernard Membe dhidi ya 'mwanaharakati' yule yule anayelalamikiwa na Kinana na Makamba. 

Membe ametuhumiwa kumhujumu Rais, pia Katibu Mkuu wa CCM, Dk.Bashiru Ali alimtuhumu waziri huyo wa zamani kuwa na nia ya kuwania urais katika uchaguzi wa mwaka ujao 2020 kupitia CCM. Membe mwenyewe hajatamka nia hiyo.

Katika aya ya 6 katika taarifa hiyo, viongozi hao wamesema, "Tuliamini kabisa kwamba, pale anapojitokeza mtu hadharani na kuwadhalilisha viongozi waandamizi wastaafu, na huku mtu huyo akajinasibisha na serikali pamoja na Rais ambaye ni Mwenyekiti wa CCM, basi hatua zitachukuliwa na taarifa kutolewa kwa umma," 

Wanaongeza katika aya 7 kwa kusema, "Kwa bahati mbaya viongozi wetu  hawakuchukua hatua zozote kuhusu jambo hili. Na zaidi, mtu huyu ameendelea kuwadhalilisha na kuwavunjia heshima viongozi wastaafu na watu wengine wengi katika jamii,"

 Je, wanaweza 'kumhujumu' Rais Magufuli?   

Mwezi Oktoba mwaka 2020 Tanzania inatarajia kufanya uchaguzi mkuu wa urais, ubunge na madiwani. 

Tuhuma kubwa zinazoelekezwa kwa Kinana, Makamba, Membe, watendaji wa serikali na watu binafsi zimekuwa zikitolewa na mwanaharakati huyo kuwa wana mipango ya kumhujumu Rais kwenye uchaguzi mwakani na kukwamisha juudi zake za maendeleo. Je,ni kweli watu wasio na madaraka au mamlaka yoyote ndani ya nchi wanaweza kumhujumu rais?

Majibu ya swali hilo yanapatikana katika sentensi mbili zilizomo kwenye aya ya tano; "Na pili haiingii akilini kwamba wastaafu wawili walio majumbani kwao eti wana uwezo wa kumzuia Rais, Amiri Jeshi Mkuu na...